PATVIRTINTA

Joniškio sporto centro direktoriaus 2022 m. rugsėjo 1 d. įsakymu Nr. V-273

**2022-2023 M. M. JONIŠKIO SPORTO CENTRO**

**UGDYMO PLANAS**

**I SKYRIUS**

**BENDROSIOS NUOSTATOS**

1. Ugdymo planas parengtas vadovaujantis Joniškio sporto centro (toliau Centras) nuostatais, patvirtintais Joniškio rajono savivaldybės tarybos 2010 m. balandžio 22 d. sprendimu Nr. T-89, Joniškio rajono savivaldybės tarybos 2018 m. rugpjūčio 30 d. patvirtintu sprendimu Nr. T-182 „Dėl Joniškio rajono savivaldybės tarybos 2013 m. gegužės 2 d sprendimo Nr. T-57 „Dėl mokinių priėmimo į Joniškio Algimanto Raudonikio meno mokyklą ir Joniškio sporto centrą tvarkos aprašų patvirtinimo“ pakeitimo, Joniškio rajono savivaldybės tarybos 2018 m. rugpjūčio 30 d. sprendimu Nr. T-183 „Dėl ugdymo grupių Joniškio rajono neformaliojo švietimo įstaigose ir mokinių skaičiaus jose nustatymo“, Joniškio rajono savivaldybės tarybos 2022 m. rugpjūčio 31 d. sprendimu Nr. T-171 „ Dėl Joniškio rajono savivaldybės tarybos 2021 m. rugpjūčio 31 d. sprendimo Nr. T-150 „ Dėl Joniškio rajono savivaldybės formalųjį švietimą papildančio ugdymo mokyklų veiklos organizavimo tvarkos aprašo patvirtinimo“ pakeitimo.

2. Ugdymo plano tikslas – atsižvelgiant į Joniškio sporto bendruomenės poreikius ir Centro finansines galimybes, nustatyti ugdymo organizavimo ypatumus, kultivuojamų sporto šakų grupių, mokinių ir mokytojams skirtų valandų skaičių, reikalinga programoms įgyvendinti.

3. Ugdymo plano uždavinys - realizuojant mokytojų programų turinį, pratybų metodus siekti ugdytinių pažangos, sportinių rezultatų.

4. Ugdymo planas reglamentuoja sportinių mokomųjų programų įgyvendinimą Joniškio sporto centre 2022-2023 m. m.

**II SKYRIUS**

**UGDYMO PLANO PARENGIMAS**

5. Ugdymo planą rengia 2021 m. rugpjūčio 31 d. Joniškio sporto centro direktoriaus įsakymu Nr. V- 137 patvirtinta darbo grupė. Ugdymo planas derinamas su Centro taryba ir savininko teises ir pareigas įgyvendinančia institucija.

6. Ugdymo planą tvirtina Joniškio sporto centro direktorius.

**III SKYRIUS**

**UGDYMO PROCESO ORGANIZAVIMAS**

7. Į Centrą priimami savivaldybės teritorijoje gyvenantys ir / arba savivaldybės mokyklose besimokantys mokiniai. Mokiniai iš kitų savivaldybių priimami tik esant laisvų vietų.

8. Centre vykdomų programos: imtynės, futbolas, krepšinis, lengvoji atletika, stalo tenisas, žolės riedulys, gimnastika visiems, tinklinis, karate.

9. Centre vykdomų programų trukmė ir priimamų vaikų amžius:

9.1. ankstyvojo ugdymo programos – 1 metai (vaikų amžius nuo 5-6 metų);

9.2. pradinio ugdymo programos – 3 metai (vaikų amžius nuo 7-10 metų);

9.3. pagrindinio ugdymo programos – 8 metai (vaikų amžius nuo 11-18 metų).

10. 2022-2023 mokslo metų pradžia – rugsėjo 1 diena.

11. Mokslo metų trukmė 175 ugdymo dienos.

12. Mokslo metus sudaro: ugdymo procesas ir mokinių atostogos.

13. Centre mokiniams skiriamos rudens, žiemos, pavasario atostogos, kurių datos sutampa su ugdymo atostogų datomis, nustatytomis Pradinio, pagrindinio ir vidurinio ugdymo programų bendruosiuose ugdymo planuose.

14. 2022-2023 m. mokiniams skiriamos atostogos:

|  |  |
| --- | --- |
| Rudens atostogos | 2022 m. spalio 31 d.– lapkričio 4 d. |
| Žiemos (Kalėdų) atostogos | 2022 m. gruodžio 27 d.–2023 m. sausio 6 d. |
| Žiemos atostogos | 2023 m. vasario 13 d.– vasario 17 d. |
| Pavasario (Velykų) atostogos | 2023 m. balandžio 19 d.– balandžio 23 d. |

15. Bendrojo ugdymo mokyklų, Centro mokinių rudens, žiemos, pavasario atostogų metu, suderinus su tėvais, komandiruotės, išvykos, treniruotės ir kiti su ugdymu susiję renginiai gali būti vykdomi pagal atskirą tvarkaraštį, suderintą su Sporto centro direktoriumi.

16. Vasaros atostogos skiriamos pasibaigus ugdymo procesui. Atostogų pradžią nustato Centro direktorius, suderinęs su Centro taryba ir savivaldybės administracija. Vasaros atostogos trunka iki einamųjų mokslo metų rugpjūčio 31 d.

17. Centre mokslo metai skirstomi pusmečiais:

17.1. pirmasis pusmetis – rugsėjo 1 d. – sausio 31 d.;

17.2. antrasis pusmetis – vasario 1 d. – iki ugdymo proceso pabaigos.

18. Mokymo forma – pratybos. Pratybų metu, atsižvelgiant į veiklos pobūdį, kas 30–45 min. turi būti daromos ne trumpesnės kaip 5 minučių pertraukos.

19. Centras dirba penkias dienas per savaitę. Individualaus, grupinio ir kitos ugdymo pratybos (veiklos, treniruotės, pamokos, varžybos), suderinus su mokinių tėvais (globėjais, rūpintojais), Centro tarybos pritarimu gali būti organizuojamos šeštadieniais ir sekmadieniais.

20. Pratybos vykdomos Joniškio „Saulės“ pagrindinės mokyklos sporto ir imtynių salėse, Joniškio „Aušros“, Skaistgirio ir Žagarės gimnazijų, M. Slančiausko progimnazijos, Joniškio r. pagrindinės mokyklos sporto salėse ir aikštynuose, Joniškio „Vyturėlio“ ir „Saulutės“ lopšelių-darželių patalpose.

21. Mokymo grupių apskaita tvarkoma neformaliojo ugdymo dienynuose.

22. Minimalus mokinių skaičius sportinio ugdymo atskirų sporto šakų grupėje:

22.1. imtynės: pradinio ugdymo grupėje – 10 ir daugiau mokinių, pagrindinio ugdymo grupėje – 8 ir daugiau mokinių;

22.2. futbolas: pradinio ugdymo grupėje – 14 ir daugiau mokinių, pagrindinio ugdymo grupėje – 14 ir daugiau mokinių;

22.3. krepšinis: ankstyvojo ugdymo grupėje – 8 ir daugiau mokinių, pradinio ugdymo grupėje – 12 ir daugiau mokinių, pagrindinio ugdymo grupėje – 10 ir daugiau mokinių;

22.4. lengvoji atletika: pradinio ugdymo grupėje – 10 ir daugiau mokinių, pagrindinio ugdymo grupėje – 10 ir daugiau mokinių;

22.5. stalo tenisas: pradinio ugdymo grupėje – 10 ir daugiau mokinių, pagrindinio ugdymo grupėje – 10 ir daugiau mokinių;

22.6. žolės riedulys: pradinio ugdymo grupėje – 12 ir daugiau mokinių, pagrindinio ugdymo grupėje – 12 ir daugiau mokinių;

22.7. gimnastika visiems: ankstyvojo ugdymo grupėje – 8 ir daugiau mokinių, pradinio ugdymo grupėje – 10 ir daugiau mokinių, pagrindinio ugdymo grupėje – 10 ir daugiau mokinių;

22.8. tinklinis: pradinio ugdymo grupėje – 10 ir daugiau mokinių, pagrindinio ugdymo grupėje – 10 ir daugiau mokinių;

22.9. karate: pradinio ugdymo grupėje – 10 ir daugiau mokinių, pagrindinio ugdymo grupėje – 10 ir daugiau mokinių.

22. Mokytojų pratybų darbo laikas nurodytas 2022-2023 m. m. Joniškio sporto centro direktoriaus patvirtintuose mokytojų pratybų tvarkaraštyje.

23. Ugdymas karantino, ekstremalios situacijos, ekstremalaus įvykio ar įvykio, keliančio pavojų mokinių sveikatai ir gyvybei, laikotarpiu ar esant aplinkybėms pratybų vietoje, dėl kurių ugdymo procesas negali būti organizuojamas kasdieniu mokymo proceso organizavimo būdu, gali būti koreguojamas arba laikinai stabdomas, arba organizuojamas nuotoliniu mokymo proceso organizavimo būdu.

24. Kai oro temperatūra yra 20 laipsnių šalčio ar žemesnė pratybas gali nelankyti 1 - 5 klasių mokiniai, esant 25 laipsniams šalčio ar žemesnei temperatūrai 6 - 12 klasių mokiniai. Šios dienos įskaičiuojamos į darbo dienų skaičių. Jei pratybos nevyko dėl šalčio, karantino ar stichinių nelaimių apskaitos žurnale žymimos datos ir rašoma „Pratybos neįvyko dėl...“ Esant 30℃ ir aukštesnei temperatūrai ugdymo procesas koreguojamas: trumpinamos pratybos, veikla organizuojama kitose aplinkose ir kt.

**IV SKYRIUS**

**UGDYMO GRUPIŲ KOMPLEKTAVIMAS**

25. Ugdymo grupės komplektuojamos iki rugsėjo 30 d.

26. Ugdymo grupė gali būti sudaryta iš vienos lyties sportininkų arba mišri.

27. Pradinio rengimo ugdymo grupių (kai skirta 10 ir mažiau savaitinių kontaktinių valandų) pratybų trukmė negali būti didesnė kaip 2 akademinės valandos.

28. Ugdymo grupes papildyti leidžiama bet kuriuo metu.

29. Komandinių sporto šakų sportuojančių amžiaus skirtumas gali būti ne didesnis kaip 3 metai.

30. Komplektuojant individualios sporto šakos ugdymo grupes netaikomi amžiaus skirtumo ribojimai.

**V SKYRIUS**

**MOKESTIS UŽ UGDYMĄ**

31. Mokesčio už ugdymą dydį ir lengvatas Centre nustato Joniškio rajono savivaldybės taryba.

32. Sprendimai dėl mokesčio už neformalųjį švietimą lengvatų taikymo įforminami savivaldybės tarybos nustatyta tvarka.

33. Priimamų į Centrą mokinių tėvai, kiti teisėti jų atstovai supažindinami su mokesčio už ugdymą dydžiais ir atsiskaitymo tvarka. Informacija skelbiama Sporto centro interneto svetainėje.

34. Įsiskolinimas išieškomas teisės aktų nustatyta tvarka.

**VI SKYRIUS**

**UGDYTINIŲ SPORTINIŲ PASIEKIMŲ VERTINIMAS**

35. Ugdytinių pasiekimai vertinami meistriškumo pakopomis.

36. Meistriškumo pakopos suteikiamos vadovaujantis Sportinio ugdymo organizavimo rekomendacijomis, patvirtintomis Lietuvos Respublikos švietimo, mokslo ir sporto ministro 2019 m. rugsėjo 4 d. įsakymu Nr. V-976 „Dėl sportinio ugdymo rekomendacijų tvirtinimo“.

37. Meistriškumo rodikliai gali būti vertinami vadovaujantis sporto (šakų) federacijų (asociacijų, sąjungų) ir kitų organizacijų vykdomų varžybų tinkamai patvirtintų protokolų duomenimis.

38. Sportinių pasiekimų vertinimą atlieka Sporto centro direktoriaus įsakymu sudaryta meistriškumo pakopų suteikimo komisija, kuri teikia siūlymą Sporto centro direktoriui tvirtinti sportininkų atitiktį keliamiems reikalavimams.

39. Ugdytinių sportiniai pasiekimai vertinami, meistriškumo pakopas suteikiamos 2 kartus per metus.

40. Dokumentus meistriškumo pakopoms suteikti Centro direktoriui pateikia ugdytinių mokytojai.

41. Meistriškumo pakopoms įgyti pateikiama:

41.1. rašytinis prašymas;

41.2.sporto (šakų) federacijų (asociacijų, sąjungų) ir kitų organizacijų vykdytų varžybų tinkamai patvirtinti protokolai, lenteles.

**VII SKYRIUS**

**MOKINIŲ SKAIČIUS PAGAL SPORTO ŠAKAS IR PROGRAMAS**

42. Joniškio sporto centro mokinių ir grupių skaičiaus išdėstymas pagal sporto šakas ir programas:

|  |  |  |  |  |
| --- | --- | --- | --- | --- |
| Sporto šaka | Ugdymo grupių mokinių skaičius | | | Grupių  skaičius |
| Ankstyvojo ugdymo | Pradinio ugdymo | Pagrindinio ugdymo |
| Graikų - romėnų imtynės |  |  | 16 | 2 |
| Laisvosios imtynės |  | 10 |  | 1 |
| Futbolas |  | 27 | 58 | 6 |
| Krepšinis | 32 | 59 | 12 | 8 |
| Lengvoji atletika |  |  | 60 | 5 |
| Stalo tenisas |  |  | 12 | 1 |
| Žolės riedulys |  |  | 14 | 1 |
| Gimnastika visiems | 45 | 34 | 70 | 13 |
| Tinklinis |  |  | 24 | 2 |
| Karate |  |  | 14 | 1 |
| Iš viso: | **77** | **130** | **280** | **40** |

**VIII SKYRIUS**

**MOKYTOJŲ METINIŲ VALANDŲ, GRUPIŲ IR MOKINIŲ SKAIČIUS**

43. Centro mokytojų metinių valandų, grupių ir mokinių skaičius:

|  |  |  |  |  |  |
| --- | --- | --- | --- | --- | --- |
| Eil. Nr. | | Vardas, pavardė | Metinių valandų skaičius | Grupių skaičius | Mokinių skaičius |
| **Graikų romėnų imtynės** | | | | | |
| 1. | | Rytis Keršys | 1512 | 2 | 16 |
| **Iš viso:** | | | **1512** | **2** | **16** |
| **Laisvosios imtynės** | | | | | |
| 2. | | Rytis Keršys | 757 | 1 | 10 |
| **Iš viso:** | | | **757** | **1** | **10** |
| **Futbolas** | | | | | |
| 3. | | Kazys Žanis Indrijaitis | 1058 | 2 | 28 |
| 4. | | Šarūnas Bernotas | 453 | 1 | 12 |
| 5. | | Edmundas Bernotas | 1512 | 3 | 45 |
| **Iš viso:** | | | **3023** | **6** | **85** |
| **Krepšinis** | | | | | |
| 6. | | Tomas Aleknavičius | 757 | 1 | 12 |
| 7. | | Deivydas Vištaitis | 1512 | 2 | 28 |
| 8. | | Žydrūnas Mačiūnas | 905 | 2 | 25 |
| 9. | | Audrius Mameniškis | 529 | 1 | 18 |
| 10. | | Darius Milaknis | 353 | 2 | 20 |
| Iš viso: | | | **3527** | **8** | **103** |
| **Lengvoji atletika** | | | | | |
| 11. | | Ruslanas Prokopenko | 1512 | 2 | 24 |
| 12. | | Darius Milaknis | 705 | 1 | 12 |
| 13. | | Virginija Butautienė | 756 | 1 | 14 |
| 14. | | Petras Veikalas | 603 | 1 | 10 |
| 15. | | Vidmantas Šlapokas | 757 |  |  |
| Iš viso: | | | **4334** | **5** | **60** |
| **Stalo tenisas** | | | | | |
| 16. | | Svajūnas Bilius | 453 | 1 | 12 |
| **Iš viso:** | | | **453** | **1** | **12** |
| **Žolės riedulys** | | | | | |
| 18. | | Birutė Žąsinienė | 529 | 1 | 14 |
| **Iš viso:** | | | **529** | **1** | **14** |
| **Gimnastika visiems** | | | | | |
| 19. | | Lina Budrienė | 1134 | 3 | 48 |
| 20. | | Aušra Pavelkienė | 529 | 1 | 10 |
| 21. | | Dovilė Ramšaitė | 1904 | 8 | 79 |
| 22. | | Ita Mendelienė | 451 | 1 | 12 |
| Iš viso: | | | **4018** | **13** | **149** |
| **Tinklinis** | | | | | |
| 23. | | Romas Uždavinys | 1134 | 2 | 24 |
| **Iš viso:** | | | **1134** | **2** | **24** |
| **Karate** | | | | | |
| 24. | Gintaras Melinis | | 529 | 1 | 14 |
| **Iš viso:** | | | **529** | **1** | **14** |
| **Iš viso:** | | | **19816** | **40** | **487** |

**IX SKYRIUS**

**BAIGIAMOSIOS NUOSTATOS**

44. Už ugdymo plano įgyvendinimą atsako Centro direktorius.

45. Ugdymo planas mokslo metų eigoje gali būti koreguojamas.

SUDERINTA

Joniškio sporto centro tarybos

2022 m. rugpjūčio 31 d. posėdžio

protokoliniu nutarimu (protokolo Nr. CT-2)